Wolfgang Schnur

Wolfgang Schnur (8. juuni 1944 Stettin (tänapäeval Szczecin, Poola) – 16. jaanuar 2016 Viin) oli saksa jurist.

Wolfgang Schnur jäi väga varakult oma vanematest ilma. Ta isa hukkus teises maailmasõjas, ta juudi rahvusest ema põgenes Läände ja Schnur kohtus temaga uuesti alles 1961. aastal. Alates 1946. aastast elas Wolfgang Schnur Rostockis kasuvanemate juures. Rahvakooli lõpetamise järel õppis ta müürsepaks ja omandas keskhariduse õhtukoolis. 1973. aastal lõpetas ta Berllini Humboldti Ülikooli kaugõppes õigusteaduse erialal. Seejärel töötas Wolfgang Schnur advokaadina, 1978. aastal avas ta Rostockis oma advokaadibüroo. Advokaadina kaitses ta muuhulgas ka kodanikuõiguste aktiviste ja sõjaväeteenistusest keeldujaid. Aastatel 1965–1989 oli ta Stasi mitteametlik kaastöötaja varjunimedega "Torsten" ja "Dr. Ralf Schirmer".Wolfgang Schnur 1944–2016 Lebendiges Museum Online

1989. aasta oktoobris oli Wolfganz Schnur üks partei Demokraatlik Algus (Demokratischer Aufbruch) asutajaid. 17. detsembrist 1989 kuni 14. märtsini 1990 oli ta Demokraatliku Alguse esimees.German Democratic Republic Ministries, political parties, etc. rulers.org

1990. aasta märtsis avalikustas ajakiri Spiegel, et Wolfgang Schnur oli olnud alates 1965. aastast Stasi mitteametlik kaastööline, mispeale Schnur astus parteijuhi ametikohalt tagasi.Im Alter von 71 Jahren DDR-Oppositionspolitiker und Stasi-Spitzel Wolfgang Schnur ist tot Berliner Zeitung, 19. jaanuar 2017

1991. aastal avas Wolfgang Schnur Berliinis oma advokaadibüroo.Wolfgang Schnur (1944-2016) Rechtsanwalt, Mitbegründer des Demokratischen Aufbruch runde-ecke-leipzig.de 1993. aasta juulis võeti talt advokaadina töötamise õigus ära, seda otsust kinnitas ta Saksamaa Liidukohus 1994. aasta juulis.Wolfgang Schnur Chronik der Wende

Viited

Kategooria:Saksamaa juristid
Kategooria:Saksa DV poliitikud
Kategooria:Berliini Humboldti Ülikooli vilistlased
Kategooria:Sündinud 1944
Kategooria:Surnud 2016